b'\n_START_ARTICLE_\nSamovoze\xc4\x8di avtomobil\n_START_PARAGRAPH_\nSamovoze\xc4\x8di avtomobil, tudi samovozni avtomobil, je vozilo, ki je zmo\xc5\xbeno zaznavati svojo okolico in se peljati brez \xc4\x8dlove\xc5\xa1kega nadzora._NEWLINE_Samovoze\xc4\x8di avtomobili imajo razli\xc4\x8dna tipala, kot npr. radar, Lidar, sonar, GPS, potomer in vztrajnostne merilne enote, ki jih nadzorni sistem zbira in tolma\xc4\x8di tako, da krmili vozilo po pravi poti ob upo\xc5\xa1tevanju prometne signalizacije in da se izogne morebitnim oviram.\n_START_SECTION_\nZakonodaja\n_START_PARAGRAPH_\nVlada RS je 29. 3. 2018 sprejela Mnenje o Predlogu zakona o spremembah in dopolnitvah Zakona o pravilih cestnega prometa, v katerem je v zadnji alineji navedeno:_NEWLINE_\xc2\xbb... pogoji za preizku\xc5\xa1anje avtonomnih vozil; Na cesti se lahko dolo\xc4\x8di obmo\xc4\x8dje, kjer lahko proizvajalci avtonomnih vozil oziroma sistemov za avtonomno vo\xc5\xbenjo preizku\xc5\xa1ajo avtonomna vozila, pri \xc4\x8demer mora biti obmo\xc4\x8dje ozna\xc4\x8deno s predpisano prometno signalizacijo. Avtonomno vozilo mora biti tudi ustrezno ozna\xc4\x8deno, voziti pa ga sme le voznik, ki ni voznik za\xc4\x8detnik. Dolo\xc4\x8dajo se tudi  najvi\xc5\xa1je dovoljenje hitrosti za vo\xc5\xbenjo avtonomnih vozil v \xc4\x8dasu preizku\xc5\xa1anja, in sicer na avtocestah in hitrih cestah 100 km/h ter na ostalih cestah 50 km/h.\xc2\xab'